internet vaartha 338 Views
ముంబై : యుటిలిటి వాహనాల తయారీ సంస్థ మహీంద్ర అండ్‌ మహీంద్ర తాజాగా ఇంపీరియో ప్రీమియం పికప్‌ వాహనాన్ని విడుదల చేసింది. ముంబై ఎక్స్‌ షోరూం ధరలుగా 6.25 లక్షల రూపాయలుగా ఉంది. కొత్త ఎంఅండ్‌ఎం వాహనం టాటా గెనాన్‌, ఇసుజు డిమాక్స్‌ పికప్స్‌కు పోటీ ఇస్తుందని నిపుణుల అంచనా. ఇంపీరియో ప్రస్తుత జీనియో పికప్‌ స్థానంలో మంచి మార్కెట్‌ సాధిస్తుందని అంచనా. మొత్తం 1240 కిలోల పేలోడ్‌ కెపాసిటీతో వస్తోంది. 75హెచ్‌పి పీక్‌ పవర్‌తోపాటు మైలేజి 13.55 కిలోమీటర్లు ఇస్తుంది. కంపెనీ ఆటోమోటివ్‌ విబాగం ఛీఫ్‌ ఎగ్జిక్యూటివ్‌ ప్రెసిడెంట్‌ ప్రవీణ్‌షా వాణిజ్య వాహనాల కొనుగోళ్లలో వస్తున్న మార్పులు, ధోరణులు, అభిరుచులకు అనుగుణంగా ఇంపీరియోను తీర్చిదిద్దినట్లు తెలిపారు.